****

 **Tiranë, më 13.2.2025**

 **M E M O**

**Lënda:** Përmbledhje mbi faktet, çështjet e natyrës procedurale dhe materiale të shtruara për diskutim dhe ecurinë procedurale të procesit të gjyqit imitues penal, të zhvilluar më datë 13.2.2025 nga Grupi V, nën udhëheqjen e mentorit z. Sokol Pina.

**\***

**\* \***

Nisur nga lënda e përcaktuar në pjesën hyrëse të kësaj memo, sqarojmë se, memo trajton ecurinë e gjyqit imitues penal, të zhvilluar nga kandidatët për gjyqtar dhe prokuror të Grupit V, të vitit i II, duke ndjekur kronologjinë si më poshtë:

1. Fabula;
2. Fazat procedurale në të cilat u zhvillua procesi gjyqësor;
3. Çështjet ligjore, procedurale dhe materiale të trajtuara gjatë procesit, me qëllim zgjidhjen në themel të mosmarrëveshjes;

\*\*\*

**Në lidhje me çështjen e parë:**

Fabula e përzgjedhur i përket kryerjes së veprës penale “Vrasje për shkak të marrëdhënieve familjare” parashikuar nga neni 79/c i Kodit Penal, ku si pasojë e një konflikti verbal dhe fizik, natën e shkëmbimit të viteve, në gjaknxehtësi e sipër i pandehuri ka goditur me thikë bashkëjetuesin e motrës së tij, i cili ka humbur jetën.

Pas arrestimit në flagrancë në vendin e ngjarjes të të pandehurit u formulua akuza për veprën penale të “Vrasje për shkak të marrëdhënieve familjare” parashikuar nga neni 79/c i Kodit Penal. Gjithashtu u kryen veprimet e para hetimore në vendin e ngjarjes dhe u morën deklarimet e personave të pranishëm.

Çështja u përzgjodh e tillë, në mënyrë që të lejonte debatin mbi pretendimet me natyrë materiale dhe procedurale nga të dyja palët ndërgjyqëse.

Në përfundim të procesit gjyqësor, gjykata në vendimin përfundimtar vendosi, të pranonte kërkesën e prokurorisë për dënimin e të pandehurit duke lejuar marrjen e provave nëpërmjet mjeteve të tjera të kërkimit të provës.

**Në lidhje me çështjen e dytë:**

Procesi gjyqësor u zhvilluar në dy faza, me qëllimin e vetëm për të përfshirë në ecurinë procedurale të gjithë kandidatët pjesëmarrës në rolet aktive të cilat nevojiteshin për zhvillimin e këtij gjykimi.

**Konkretisht, u realizua:**

1. Seanca paraprake ku u shqyrtuar pretendimet e mbrojtjes për pavlefshmëri dhe papërdorshmëri provash;
2. Seanca gjyqësore, ku iu nënshtrua hetimit gjyqësor provat e kërkuara nga ana e prokurorisë dhe mbrojtjes së të pandehurve.

**Në lidhje me çështjen e tretë:**

Gjatë shqyrtimit të kësaj mosmarrëveshje, në debatin midis palëve, në pyetjet e orientuara nga gjykata, dhe në vendimin përfundimtar të shpallur, u trajtuan çështjet e mëposhtme:

Çështjet procedurale që u trajtuan :

1. A legjitimohet proceduralisht në cilësinë e viktimës vëllai i të ndjerit në kushtet kur ekzistojnë trashëgimtarët e radhës së parë (vajza e mitur)?
2. A është i përdorshëm deklarimi/dëshmia e punonjësit të policisë së patrullës së përgjithshme mbi thëniet e të pandehurit G.Z në vendngjarje dhe gjatë shoqërimit?
3. A janë të përdorshme rezultatet e përgjimit ambiental të kryer në ambientet e Komisariatit nr. 4 midis të pandehurit G.Z dhe motrës së tij A.D?
4. A konsiderohet vendimi i GJSP-së si vendim i formës së prerë për sa i përket çështjeve të gjykuara në këtë fazë të procesit në raport me gjyqtarin e themelit?

**Çështjet materiale që u trajtuan:**

1. Marrëdhënia e posaçme midis dy subjekteve në rastin e vrasjes përbën elementin thelbësor të përcaktimit të veprës penale apo mund të ketë dhe shkaqe të tjera të cilat prevalojnë mbi marrëdhënien e posaçme.
2. Cili është raporti midis rrethit të subjekteve të përcaktuara në nenin 79/c të Kodit Penal, nenit 130/a të Kodit Penal? A cenohet parimi i ligjshmërisë në zbatimin e interpretimit pajtues të neneve të sipërcituara me ligjet e tjera të posaçme?

Gjatë procesit gjyqësor të zhvilluar në seancë të imituar, subjektet e procesit, ndërmorën veprime duke ju referuar dhe analizuar legjislacionit material dhe procedural në fuqi në kohën e zhvillimit të seancës gjyqësore, duke referuar praktikën e konsoliduar dhe të detyrueshme të zhvilluar nga Gjykata e Lartë.

**FOTO GJATË ZHVILLIMIT TË GJYQIT IMITUES**

